Erik Just får ansvaret for selskabet Sport & Fritids aktiviteter og for fodboldklubben Blokhus FC, men der bliver ansat en leder til at tage sig af den daglige drift af fodboldklubben. - Det er altid en drøm for en marketingperson som mig at få lov til at arbejde med stærke brands, og jeg har store forventninger til marketingskombinationen Sport & Fritid. Jeg kan allerede nu se mange muligheder, som jeg glæder mig utroligt meget til at komme i gang med, siger Erik Just. Verner Bach Pedersen er formand for Blokhus Sport & Fritid A/S, og han er utrolig glad for ansættelsen af den nye direktør. - Mulighederne er mange, og det bliver nu Eriks opgave at prioritere opgaverne og få etableret en stærk organisation, siger Verner Bach Pedersen.
48-årige Erik Just, der har flere ledende stillinger i blandt andet Dansk Håndbold Forbund og Aalborg DH bag sig, tiltræder den 1. juni som ny direktør for Blokhus Sport & Fritid A/S.